2018. november 15.

**KŐSZEG VÁROS ÖNKORMÁNYZATA**

Sajtóközlemény

FELÚJÍTÁSRA KERÜLT A kőszegi KÖZPONTI MŰVÉSZETI ÓVODA ÉS BÖLCSŐDE, valamint a FELSŐVÁROSI tagóvoda

**Kőszeg Város Önkormányzata 2016. évben pályázatot nyújtott be a Terület- és Településfejlesztési Operatív Program keretén belül a TOP-1.4.1-15 azonosító számú, *„A foglalkoztatás és az életminőség javítása családbarát, munkába állást segítő intézmények, közszolgáltatások fejlesztése”* című pályázati felhívásra. A Nemzetgazdasági Minisztérium Regionális Fejlesztési Operatív Programok Irányító Hatósága 2017. május 01-jén értesítette Kőszeg Város Önkormányzatát, hogy a TOP-1.4.1-15-VS1-2016-00021 azonosító számon regisztrált, *„Gyermekellátási szolgáltatások fejlesztésének megvalósítása Kőszegen – Központi és Felsővárosi óvoda”* című pályázatát 62,24 millió forint vissza nem térítendő, európai uniós támogatásban részesítette. A projekt a Széchenyi 2020 program keretében valósult meg.**

A projekt során az alábbi fejlesztések valósultak meg:

***Kőszegi Központi Művészeti Óvoda és Bölcsőde***

A felújítás tartalmazza az elvárt akadálymentesítést, többek között emelőgép beépítését és új, a szabványoknak megfelelő akadálymentes illemhelyiség kialakítását a korábbi fejlesztő szoba helyén, ezért új fejlesztő szoba került kialakításra. Az épület mellett akadálymentes parkolóhely létesült. A teljes épületre hőszigetelés készült. Az épület nyílászárói kicserélésre kerültek, emellett az épületre napelemes rendszer került, melynek teljesítménye 6.27 kWp.

A hátsó épületrész elektromos szempontból teljes egészében megújult, új elektromos hálózat épült ki. Ebben az épületrészben egy csoportszoba teljes mértékben felújításra került.

***Felsővárosi Tagóvoda***

Az óvodában kicserélésre került a tornaszoba padlóburkolata, teljes körűen felújításra került az óvodai dolgozók vizes blokkja, sor került az intézmény teljes belső festésére, a lambéria burkolat javítására, új tároló polcok beszerzésére, a teakonyha bútorzatának cseréjére, valamint két csoportszobában redőnyök felhelyezésére a két bölcsődei csoportszobában. Az óvoda épületrészhez tartozó udvaron a meglévő, rossz állapotú udvari tárolóépület bontásra került, a kerékpáros tanpálya burkolatára új burkolati jelek kerültek felfestésre, helyreállításra került az óvoda épületrész főbejáratával párhuzamos aszfalt burkolattal kialakított járda szakasz és a hozzátartozó csapadékvíz elvezető (folyóka), valamint nyitott kerékpártároló került kialakításra. A bölcsőde épületrészhez tartozó udvaron új térburkolat került kialakításra. Új kerítés épült, új kapukkal.

A projektben szereplő beruházást az Önkormányzat 2018. év júniusában indította el. A Felsővárosi Tagóvodát érintő beruházás műszaki átadás-átvételére 2018. október 08-án, a Központi Óvodát érintő beruházás műszaki átadás-átvételére 2018. november 09-én került sor.

A pályázatban elért célok hozzájárulnak a megyei fejlesztési elképzelések megvalósításához és mindezek által a 2014-2020-as operatív programok eredményes végrehajtásához.

A projektről bővebb információt a [www.koszeg.hu](http://www.koszeg.hu) oldalon olvashatnak.